राखी सावंत बोलीं- आदिल अब चार शादियां नहीं कर सकता, पता नहीं था..ये कानून मेरे काम आएगा
rakhi swant adil khan controversy राखी सावंत इन दिनों अपनी शादी को लेकर काफी सुर्खियों में हैं। उन्होंने धर्म बदलकर इस्लामिक रीति-रिवाजों से शादी
राखी सावंत इन दिनों अपनी शादी को लेकर काफी सुर्खियों में हैं। उन्होंने धर्म बदलकर इस्लामिक रीति-रिवाजों से शादी की थी। राखी का कहना है कि शादी के बाद आदिल ने उनके साथ मारपीट, धोखाधड़ी और सेक्सुअल असॉल्ट किया है।
अब राखी ने आदिल पर एक और आरोप लगाते हुए कहा है कि वो उन्हें धोखा देकर अपनी गर्लफ्रेंड से शादी करने वाला हैं। राखी के मुताबिक, मुसलमानों में लोग चार-चार शादियां करते हैं लेकिन आदिल ऐसा नहीं कर सकता, क्योंकि अब देश में ट्रिपल तलाक कानून लागू है। राखी ने ट्रिपल तलाक कानून लागू करने के लिए पीएम मोदी का आभार व्यक्त किया है।
सारी मुसलमान महिलाएं आपको सलाम करती हैं मोदी जी- राखी
राखी सावंत ने हाल ही में मीडिया से आदिल और अपने बिगड़े रिश्ते के बारे में बात की। उन्होंने कहा, 'आदिल मुसलमान है, इसका मतलब ये नहीं है कि वो चार-चार शादियां करेगा। मुसलमान लोग भी इसकी इजाजत नहीं देंगे। अगर आपने मुझसे निकाह किया होता तो आप मुझे तलाक दे सकते थे लेकिन अब नहीं। इसके लिए मैं मोदी जी को सलाम करती हूं जिन्होंने ऐसा ट्रिपल तलाक कानून बनाया।
मुझे नहीं पता था कि ये कानून एक दिन मेरे काम आ जाएगा। मेरे साथ-साथ सारी मुसलमान महिलाएं आपको सलाम करती हैं मोदी जी..। आदिल मेरे सामने ट्रिपल तलाक जैसा शब्द यूज भी नहीं कर सकता, हमारी शादी तो कोर्ट में भी रजिस्टर्ड है।
राखी का दावा- जेल से निकलते ही गर्लफ्रेंड से शादी कर लेगा आदिल
राखी ने दावा किया है कि आदिल की गर्लफ्रेंड तनु प्रेग्नेंट है। आदिल ने राखी से पैसे लेकर तनु पर उड़ाए थे। राखी का कहना है कि जेल से निकलने के बाद आदिल और तनु शादी कर लेंगे। राखी के मुताबिक, बिग बॉस मराठी के समय वो प्रेग्नेंट थीं लेकिन वहां से निकलने के बाद उनका मिसकैरेज हो गया था। उन्होंने मिसकैरेज होने के पीछे भी आदिल का नाम लगाया है।
6 फरवरी को राखी ने आदिल के खिलाफ दर्ज कराई थी FIR
6 फरवरी को राखी ने आदिल के खिलाफ एक्स्ट्रा मैरिटल अफेयर और धोखाधड़ी का आरोप लगाते हुए FIR दर्ज कराई थी, जिसके बाद ओशिवारा पुलिस ने उसे उसके घर से गिरफ्तार कर लिया था।
राखी ने अपनी शिकायत में कहा कि आदिल ने उनसे शादी के नाम पर सारे गहने और पैसे ले लिए हैं। इसके अलावा उसने घर की चाबियां भी छीन ली हैं और उन्हें वापस करने से मना कर रहा है। राखी का कहना था कि उसने बॉलीवुड में नाम कमाने के लिए उनका इस्तेमाल किया है।
पिछले साल हुई थी राखी-आदिल की कोर्ट मैरिज
राखी सावंत और आदिल दुर्रानी ने पिछले साल जुलाई में कोर्ट मैरिज की थी। आदिल खान दुर्रानी की उम्र 27 साल है और वह कर्नाटक का रहने वाला है। उसका कार का बिजनेस है। मीडिया रिपोर्ट्स के मुताबिक, आदिल और राखी मार्च 2022 से एक-दूसरे को डेट कर रहे थे। दोनों ने बिल्कुल गुपचुप तरीके से शादी की थी।
राखी सावंत से जुड़ी ये खबरें भी पढ़िए.. 
आदिल के वकील ने राखी सावंत पर किया पलटवार:बोले- राखी इतनी कमजोर नहीं कि कोई मार दे और वो एक शब्द न बोले, सब प्लानिंग के तहत हुआ
राखी सावंत ने पति आदिल खान दुर्रानी पर कई गंभीर आरोप लगाए थे। अब आदिल के वकील ने राखी पर पलटवार किया है। उन्होंने आदिल का पक्ष रखते हुए कहा है कि राखी इतनी कमजोर नहीं हैं कि उन्हें कोई भी पीट कर चला जाएगा और वो एक शब्द नहीं बोलेंगी। आदिल के वकील नीरज गुप्ता का कहना है कि राखी ने जो भी इल्जाम लगाए हैं वो सरासर झूठ है। पूरी खबर पढ़ें..
राखी सावंत के पति पर रेप केस:ईरानी महिला का दावा- 5 महीने शोषण किया, फोटो वायरल करने की धमकी दी
राखी सावंत के पति आदिल खान दुर्रानी की मुसीबतें बढ़ती जा रही हैं। अब आदिल के खिलाफ एक ईरानी महिला ने रेप का केस दर्ज कराया है। महिला का आरोप है कि आदिल ने उसे शादी का झांसा देकर 5 महीने तक रेप किया। पूरी खबर पढ़ें..